**SZERZŐDÉS JOGÁTRUHÁZÁSRÓL**

*(tervezet)*

amely létrejött egyrészről a

**Közép-Duna Vidéke Hulladékgazdálkodási Önkormányzati Társulás** (8154 Polgárdi, Batthyány u. 132., KSH azonosító: 15592475-3821-382-07, Adószám: 15592475-2-07, képviseli: dr. Cser-Palkovics András a Társulási Tanács elnöke), mint engedményező (a továbbiakban: „**Engedményező**”)

másrészről a

Duna-Tisza közi Hulladékgazdálkodási és Környezetvédelmi Önkormányzati Társulás (adatok…), mint engedményes (a továbbiakban: „**Engedményes**”)

között a mai napon, az alábbi tartalommal:

**I. Előzmények**

1. Szerződő felek rögzítik, hogy a Közép-Duna Vidéke Hulladékgazdálkodási Önkormányzati Társulás 2017. szeptember 29-én – a tagi önkormányzatok által átruházott hatáskörében eljárva, közbeszerzési eljárás lebonyolítását követően- szerződést *(a továbbiakban: Közszolgáltatási szerződés)* kötött a tagi önkormányzatok ellátási területére a hulladékgazdálkodási közszolgáltatás teljes körű ellátása céljából a Duna-Tisza közi Hulladékgazdálkodási Nonprofit Korlátolt Felelősségű Társasággal (a továbbiakban: *Szolgáltató*) 7 év időtartamra.

2. A *Közszolgáltatási szerződés* területi hatálya a következő tagönkormányzatokra *(a továbbiakban: Érintett önkormányzat)* terjed ki:

Akasztó Község Önkormányzata, Apaj Község Önkormányzata, Áporka Község Önkormányzata, Apostag Község Önkormányzata, Bugyi Nagyközség Önkormányzata, Dömsöd Nagyközség Önkormányzata, Dunaegyháza Község Önkormányzata, Dunatetétlen Község Önkormányzata, Dunavecse Város Önkormányzata, Kiskunlacháza Nagyközség Önkormányzata, Kunpeszér Község Önkormányzata, Kunszentmiklós Város Önkormányzata, Majosháza Község Önkormányzata, Ráckeve Város Önkormányzata, Szalkszentmárton Község Önkormányzata, Szigetcsép Község Önkormányzata, Szigetszentmárton Község Önkormányzata, Szigetújfalu Község Önkormányzata, Taksony Nagyközség Önkormányzata, Tass Község Önkormányzata, Lórév Község Önkormányzata, Makád Község Önkormányzata, Szigetbecse Község Önkormányzata, Ócsa Város Önkormányzata,

3. Szerződő felek rögzítik, hogy a jelen szerződés I.2. pontjában megjelölt *Érintett önkormányzatok* a Nemzeti Hulladékgazdálkodási Koordináló és Vagyonkezelő Zrt. területi optimalizáció érdekében tett szakmai intézkedéseinek és döntéseinek eleget téve 2019. december 31. napjával megszüntették tagsági jogviszonyukat Engedményezővel és azt megelőzően egyenként tagsági jogviszonyt létesítettek Engedményessel.

4. Szerződő felek rögzítik, hogy a jelen szerződés I.2. pontjában felsorolt *Érintett önkormányzatok* hulladékgazdálkodási feladat- és hatásköreit az önkormányzatok döntései alapján az Engedményezővel történő tagsági jogviszony megszűnését követően a Duna-Tisza közi Hulladékgazdálkodási és Környezetvédelmi Önkormányzati Társulás gyakorolja.

5. Szerződő felek rögzítik, hogy Engedményes teljes ellátási területén a hulladékgazdálkodási közszolgáltatási feladatokat a Szolgáltatólátja el.

**II. Jogátruházás**

1. A fentiekre tekintettel szerződő felek megállapodnak, hogy a szerződés 1.2. pontja alatt felsorolt *Érintett önkormányzatok* hulladékgazdálkodási közszolgáltatásának folyamatos biztosítása érdekében a Polgári Törvénykönyvről szóló 2013. évi V. törvény 6:202.§ alapján Engedményező a *Közszolgáltatási szerződés*ben meghatározott és abból eredő minden jogát az Engedményesre átruházza.

2. Engedményes kijelenti, hogy a szerződéskötést megelőzően az Engedményező és a Szolgáltató között létrejött, jelen szerződés tárgyát képező közszolgáltatási szerződést és annak mellékleteit teljes terjedelmében megismerte, tartalmát értelmezte és megértette. Az Engedményező által átruházott jogok gyakorlásával élni kíván, azt átvállalja, jelen szerződés hatályba lépésével egyidőben a jogátruházással érintett szerződéses kötelemben az Engedményező helyébe lép.

3. Engedményező a szerződés aláírásával egyidejűleg a következő dokumentumok egy eredeti példányát adja át Engedményes részére: Közszolgáltatási szerződés mellékletekkel együtt.

**III. Vegyes rendelkezések**

1. A Szolgáltató kijelenti, hogy a jelen szerződésbe foglalt jogátruházás tényét megismerte, annak joghatásával teljes mértékben tisztában van, a jogátruházás tényét elfogadja. Kijelenti továbbá, hogy az Engedményezővel szemben sem a Közszolgáltatási szerződésből, sem jelen átruházási szerződésből eredően semmilyen követelése nem áll fenn.

2. Szerződő felek rögzítik, hogy a Közszolgáltatási szerződés alapján Szolgáltató az Engedményező részére rendelkezésre bocsátott 3.000.000,- Ft, azaz Hárommillió forint összeget, mint a Közszolgáltatási szerződés IV. pontjában meghatározott teljesítési biztosítékot. Szerződő felek rögzítik, hogy ezen összeg a jelen szerződésben meghatározott jogátruházásra figyelemmel Engedményest illeti meg, így Engedményező kötelezettséget vállal arra nézve, hogy ezen összeget a jelen szerződés mindkét fél részéről történt aláírását követő 3 banki napon belül átutalja a Engedményes \_\_\_\_ Bank Rt-nél vezetett \_\_\_\_\_\_\_\_\_\_\_\_ számú bankszámlájára.

4. Szerződő felek rögzítik, hogy közösen eljárnak a Közszolgáltatási szerződés IV.2. pontjában meghatározott felelősségbiztosítást nyújtó Allianz Hungária Zrt.-nél annak érdekében, hogy a jelen jogátruházásra figyelemmel ezen felelősségbiztosítás kedvezményezettjének személye Engedményesre változzon.

5. Az Engedményező jelen okiratban tájékoztatja a Ráckeve és Térsége Önkormányzati Beruházási Társulást és Délegyháza község Önkormányzatát, mint a jogátruházással érintett közszolgáltatási szerződésben a megrendelői oldalon szerződő partnereit a jogátruházás tényéről, az Engedményes megnevezéséről.

6. 4. A Ráckeve és Térsége Önkormányzati Beruházási Társulás kijelenti, hogy a jelen szerződésbe foglalt jogátruházás tényét megismerte, annak joghatásával teljes mértékben tisztában van. Kijelenti továbbá, hogy az Engedményezővel szemben semmilyen követelése nem áll fenn.

7. Délegyháza község Önkormányzata kijelenti, hogy a jelen szerződésbe foglalt jogátruházás tényét megismerte, annak joghatásával teljes mértékben tisztában van. Kijelenti továbbá, hogy az Engedményezővel szemben semmilyen követelése nem áll fenn.

Jelen szerződés a felek aláírásával jön létre és 2020. ……….hó….-én lép hatályba.

Kelt: …………………, 2020. ……………. Kelt: …………………, 2020. …………….

|  |  |  |
| --- | --- | --- |
| **Engedményező képviseletében** | **Emgedményes képviseletében** | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| Név: dr. Cser-Palkovics András  Pozíció: Társulási Tanács elnöke | Név: dr. Szeberényi Gyula Tamás  Pozíció: Társulási Tanács elnöke | |
|  | |
| Kelt: …………………, 2020. ……………. Kelt: …………………, 2020. …………….  **Szolgáltató képviseletében** | |  | |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |  | |
| Név: Agatics Roland  Pozíció: Ügyvezető | |  | |

|  |  |
| --- | --- |
| Kelt: …………………, 2020. …………….  **Délegyháza község Önkormányzata képviseletében** | Kelt: …………………, 2020. ……………. Kelt: …………………, 2020. …………….  **Ráckeve és Térsége Önkormányzati Beruházási Társulás képviseletében** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Név: …………………  Pozíció: Polgármester | Név: …………………  Pozíció: …………………….. |