**Előterjesztés munkaanyaga a**

**Képviselő-testület 2019. január 29-i ülésére**

**6. napirend: Polgármester illetményének, költségtérítésének, alpolgármesterek tiszteletdíjának, költségtérítésének megállapítása, a képviselők tiszteletdíjáról szóló rendelet módosítása**

I.

A Képviselő-testület a választást követően nem módosította a tiszteletdíjakat, azok 2017. január óta vannak hatályban. A költségvetés elkészítésével párhuzamosan javasoljuk a tiszteletdíjakat is felülvizsgálni, és 20%-kal megemelni, melyről szóló rendelet-tervezet a jelen előterjesztési munkaanyag mellékletét képezi.

Az előterjesztés alapján kérjük a képviselő-testületet, hogy a rendelet-tervezetet tárgyalja meg, és egyetértése esetén fogadja el.

II.

Javasoljuk továbbá alpolgármester urak tiszteletdíját, és ehhez igazodó költségtérítését (mely az Mötv. 80.§ (3) bekezdése szerint a tiszteletdíjának 15%-a) is 20%-kal megemelni, mely a jogszabályi keretek között marad.

*Határozati javaslat:*

*Délegyháza Község Önkormányzat Képviselő-testülete a 305/2019.(XI.4.)**számú határozatát módosítja, és Szilveszter Lajos alpolgármester tiszteletdíját az Mötv. 80.§ (2) bekezdését figyelembe véve 2020. január 1. napjától kezdődően, összegszerűen havi bruttó 263.190-, Ft összegben határozza meg.*

*Határidő: azonnal*

*Felelős: Polgármesteri Hivatal*

*Határozati javaslat:*

*Délegyháza Község Önkormányzat Képviselő-testülete a 307/2019.(XI.4.)**számú határozatát módosítja, és Görbe István alpolgármester tiszteletdíját az Mötv. 80.§ (2) bekezdését figyelembe véve 2020. január 1. napjától kezdődően, összegszerűen havi bruttó 90.227,- Ft összegben határozza meg.*

*Határidő: azonnal*

*Felelős: Polgármesteri Hivatal*

*Határozati javaslat:*

*Délegyháza Község Önkormányzat Képviselő-testülete* a *306/2019.(XI.4.)* *számú határozatát módosítja, és Szilveszter Lajos alpolgármester költségtérítését 2020. január 1-jei hatállyal az Mötv. 80.§ (3) bekezdése szerint a módosított tiszteletdíjának 15%-ában (azaz havi 39.479,- Ft összegben) állapítja meg.*

*Határidő: azonnal*

*Felelős: Polgármesteri Hivatal*

*Határozati javaslat:*

*Délegyháza Község Önkormányzat Képviselő-testülete* a *308/2019.(XI.4.)* *számú határozatát módosítja, és Görbe István alpolgármester költségtérítését 2020. január 1-jei hatállyal az Mötv. 80.§ (3) bekezdése szerint a módosított tiszteletdíjának 15%-ában (azaz havi 13.534,- Ft összegben) állapítja meg.*

*Határidő: azonnal*

*Felelős: Polgármesteri Hivatal*

III.

A lakosságszám alapján kell meghatározni polgármester úr illetményét, és az ennek 15%-ával egyező összegű költségtérítését (Mötv. 71.§ (4) bekezdés e) pontja, Mötv. 71.§ (6) bekezdése), melyet a Képviselő-testületnek ugyancsak határozatban kell megállapítania.

*Határozati javaslat:*

*Délegyháza Község Önkormányzat Képviselő-testülete dr. Riebl Antal főállású polgármester illetményét 2020. január 1-jei hatállyal az Mötv. 71.§ (4) bekezdés e) pontja szerint bruttó 598.300,- Ft összegben határozza meg.*

*Határidő: azonnal*

*Felelős: Polgármesteri Hivatal*

*Határozati javaslat:*

*Délegyháza Község Önkormányzat Képviselő-testülete a polgármester költségtérítését 2020. január 1-jei hatállyal az Mötv. 71.§ (6) bekezdése szerint az illetményének 15%-ában (azaz havi 89.745,- Ft összegben) állapítja meg.*

*Határidő: azonnal*

*Felelős: Polgármesteri Hivatal*

Összeállította: dr. Molnár Zsuzsanna jegyző

Előterjesztéssé nyilvánítva: 2020. január 28.